Diari Oficial de la Generalitat Valenciana


Sumari del DOGV 5742, del 15-04-2008 (2008/4505)

DECRET 46/2008, d'11 d'abril, del Consell, pel qual es modifica el Decret 67/2006, de 19 de maig, del Consell, pel que es va aprovar el Reglament d'Ordenació i Gestió Territorial i Urbanística.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/04/11/46/dof/vci/html**

### Dades del document

Número de DOGV
:   5742

Data del DOGV
:   15-04-2008

Secció del DOGV
:   I. DISPOSICIONS GENERALS

Número del document
:   2008/4505


Data del document
:   11-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * legislació
    * habitatge
    * terreny edificable
    * administració local
    * desenvolupament sostenible
    * gestió de l'espai
    * pla d'urbanisme
    * reglamentació urbanística

DECRET 46/2008, d'11 d'abril, del Consell, pel qual es modifica el Decret 67/2006, de 19 de maig, del Consell, pel que es va aprovar el Reglament d'Ordenació i Gestió Territorial i Urbanística. [2008/4505]  
El Decret 36/2007, de 13 d'abril, del Consell, va afegir l'apartat 4 a l'article 216 del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, pel que establia un termini de vigència d'un any per als concerts previs, a fi d'evitar que la flexibilització del planejament provocara la no-culminació de la tramitació dels plans generals.   
L'absència en el Decret 36/2007 d'una regulació específica sobre l'entrada en vigor d'aquest apartat i la forma d'efectuar-lo, d'una banda; les fases i tramitacions introduïdes després de l'entrada en vigor de la Llei 9/2006, de 28 d'abril, sobre avaluació dels efectes de determinats plans i programes en el medi ambient, d'un altra; com també el pla de participació establit en el Reglament de Paisatge de la Comunitat Valenciana, aprovat pel Decret 120/2006, d'11 d'agost, del Consell, ha ralentitzat considerablement la iniciació de la tramitació dels Plans Generals, i així ho han manifestat uns quants ajuntaments a la conselleria de Medi Ambient, Aigua, Urbanisme i Habitatge, mostrant la seua preocupació en no poder complir el referit termini.  
Atenent al fet que l'incompliment de l'esmentat termini produeix el desistiment del procediment per part de l'Ajuntament i, per tant, el decaïment de tots els instruments de planejament que deriven del concert previ, sent necessari reiniciar-lo; es considera necessari retardar l'entrada en vigor de l'apartat 4 de l'article 216 per un període de sis mesos, a fi de facilitar el compliment de les obligacions legals del les corporacions locals i evitar situacions de perjudici per als administrats.  
Aquesta modificació comporta l'aplicació d'una norma amb caràcter retroactiu, la qual cosa no implica una fallida del principi d'irretroactivitat previst en l'article 9 de la Constitució Espanyola, en no tractar-se de disposicions sancionadores no favorables o restrictives de drets individuals.  
La pròrroga del termini es realitza afegint al Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, del Consell, una nova disposició transitòria, la novena, que regula el règim transitori de l'article 216.4.  
Per aquesta raó, una vegada complits els tràmits procedimentals previstos en l'article 43 de la Llei del Consell, a proposta del conseller de Medi Ambient, Aigua, Urbanisme i Habitatge, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 11 d'abril de 2008,   
DECRETE  
Article únic  
S'afig una nova disposició transitòria al Decret 67/2006, de 19 de maig, que aprova el Reglament d'ordenació i gestió territorial i urbanística, la qual queda redactada de la manera següent:  
«Disposició transitòria novena. Règim transitori de l'article 216.4 del Reglament d'Ordenació i Gestió Territorial i Urbanística  
El termini que l'article 216.4 del Reglament d'Ordenació i Gestió Territorial i Urbanística estableix perquè els ajuntaments que hagen superat la fase de concert previ continuen amb la tramitació del Pla General, començarà a comptar a partir dels sis mesos des de l'entrada en vigor del Decret 36/2007, de 13 d'abril, pel qual es va modificar el Decret 67/2006, de 19 de maig, aprovatori del reglament esmentat».  
DISPOSICIÓ FINAL  
Única  
Aquest decret entrarà en vigor l'endemà de la seua publicació en el Diari Oficial de la Comunitat Valenciana.  
València, 11 d'abril de 2008  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN


Còpia Permalink ELI